b'\n_START_ARTICLE_\nSavolax\n_START_PARAGRAPH_\nSavolax (finsk: Savo, latin: Savonia) er et historisk landskab i det \xc3\xb8stlige Finland. F\xc3\xb8r Finland regnedes som en enhed, var dette et eget omr\xc3\xa5de mellem det Egentlige Finland og Karelen. Savolax omfatter en stor del af Inds\xc3\xb8finland med s\xc3\xb8en Saimen og modsvarer de nyere landskaber Norra Savolax og S\xc3\xb6dra Savolax. Savolaxdialekten adskiller sig i nogen grad fra det vestlige finske og fra karelsk sprog.\n_START_SECTION_\nSkovfinner\n_START_PARAGRAPH_\nI slutningen af 1500-tallet udvandrede mange savolaxere til det mellemsvenske skovomr\xc3\xa5de, Bergslagen og Norrland. Disse s\xc3\xa5kaldte skovfinner (svensk: skogsfinnar) med \xc3\xa6tlinger beholdt mange steder deres kulturelle identitet deres finske sprog, de sidste i det nordlige og vestlige V\xc3\xa4rmland. I 1980-erne d\xc3\xb8de den sidste, der havde finsk som modersm\xc3\xa5l i V\xc3\xa4rmland. I 1998 blev skogsfinnarna anerkendte som en nationel minoritet i Norge.'